琴晚同左一大班fan去左呢間店食自助餐,一入來見到個場勁細,心諗死啦,又中計??坐底次後出去搵野食,原來出面都好多野食,係放得迫d law,平時見到應該要有o既野都有,甚至有朱古力噴泉同芝士bar,正常大路o既有西冷,羊架,西檸雞,炒蟹,炒蝦球.....魚生有5款,都算新鮮,冷海鮮有生蠔,龍蝦仔,長腳蟹,青口......全部都好新鮮,好好味.呢度d小二都算快手而且有禮貌,兩個人都係$500幾蚊,有咁o既質素,算係咁啦.